รัฐบาลไทย-ข่าวทำเนียบรัฐบาล-รมช.มท.ประธานปิดศูนย์อำนวยการป้องกันและลดอุบัติเหตุทางถนนเทศกาลปีใหม่ 2560 ย้ำทุกฝ่ายร่วมมือขับเคลื่อนความปลอดภัยทางถนนอย่างจริงจังและต่อเนื่อง
วันพฤหัสบดีที่ 5 มกราคม 2560
รมช.มท.ประธานปิดศูนย์อํานวยการป้องกันและลดอุบัติเหตุทางถนนเทศกาลปีใหม่ 2560 ย้ําทุกฝ่ายร่วมมือขับเคลื่อนความปลอดภัยทางถนนอย่างจริงจังและต่อเนื่อง
รมช.มท. ประธานปิดศูนย์อํานวยการป้องกันและลดอุบัติเหตุทางถนน  ช่วงเทศกาลปีใหม่ 2560 ย้ําทุกฝ่ายต้องร่วมมือกัน และขับเคลื่อนงาน  ด้านความปลอดภัยทางถนนอย่างจริงจังและต่อเนื่อง  พร้อมหารือแนวทาง "การบังคับใช้กฎหมาย" ให้เข้มงวดและครอบคลุมในทุกมิติ
วันนี้ (5ม.ค.60)เวลา10.30น. ณ ห้องประชุม1อาคาร3ชั้น5กรมป้องกันและบรรเทาสาธารณภัยนายสุธี มากบุญ รัฐมนตรีช่วยว่าการกระทรวงมหาดไทยเป็นประธานพิธีปิดศูนย์อํานวยการป้องกันและลดอุบัติเหตุทางถนนช่วงเทศกาลปีใหม่2560พร้อมแถลงสรุปผลการดําเนินงานในช่วงระหว่างวันที่29ธันวาคม2559 –4มกราคม2560ที่ผ่านมาของการรณรงค์ในการป้องกันและลดอุบัติเหตุทางถนน ภายใต้แนวคิด“ขับรถมีน้ําใจ รักษาวินัยจราจร”เพื่อดูแลความปลอดภัยและอํานวยความสะดวกในการเดินทางให้กับพี่น้องประชาชนในช่วงเทศกาลปีใหม่
นายสุธี มากบุญ รัฐมนตรีช่วยว่าการกระทรวงมหาดไทย ในฐานะประธานสรุปผลการดําเนินงานของศูนย์ฯเปิดเผยว่า รัฐบาลได้ให้ความสําคัญและมีเจตนารมณ์มุ่งหวังที่จะลดความสูญเสียจากอุบัติเหตุทางถนน และได้มอบหมายให้ทุกฝ่ายเตรียมพร้อมในการป้องกันและลดอุบัติเหตุทางถนนที่อาจจะเกิดขึ้น โดยเฉพาะในช่วงเทศกาลปีใหม่ และจากการดําเนินงานของ ศูนย์อํานวยการความปลอดภัยทางถนน ซึ่งได้มีการบูรณาการการทํางานร่วมหน่วยงานภาคีเครือข่าย ทั้งระดับจังหวัด อําเภอ และกรุงเทพมหานคร ตลอดจนเจ้าหน้าที่ผู้ปฏิบัติงานทั้งของภาครัฐ เอกชน ท้องถิ่น กํานัน ผู้ใหญ่บ้าน ผู้นําชุมชน ภาคีเครือข่าย มูลนิธิ อาสาสมัครต่างๆ และภาคประชาสังคม ตามแผนบูรณาการป้องกันและลดอุบัติเหตุทางถนนอย่างเข้มข้นและจริงจัง พร้อมทั้งได้รวบรวมสถิติอุบัติเหตุทางถนน จากผลการดําเนินงานในช่วง7วัน (29ธ.ค.59 – 4ม.ค.60)เกิดอุบัติเหตุรวม3,919ครั้ง มีผู้เสียชีวิตรวม478ราย มีผู้บาดเจ็บรวม4,128ราย จังหวัดที่ไม่มีผู้เสียชีวิต มี4จังหวัด ได้แก่ จังหวัดแม่ฮ่องสอน ยะลา ระนอง และ สตูลจังหวัดที่เกิดอุบัติเหตุสะสมสูงสุด ได้แก่ จังหวัดอุดรธานี และ เชียงใหม่ จํานวน152ครั้ง จังหวัดที่มีผู้เสียชีวิตสะสมสูงสุด ได้แก่ จังหวัดชลบุรี33ราย จังหวัดที่มีผู้บาดเจ็บสะสมสูงสุด ได้แก่ จังหวัดอุดรธานี และ เชียงใหม่ จํานวน164ราย สาเหตุที่ทําให้เกิดอุบัติเหตุสูงสุด ได้แก่ เมาสุรา ร้อยละ36.59ขับรถเร็วเกินกําหนด ร้อยละ31.31ยานพาหนะที่เกิดอุบัติเหตุสูงสุด ได้แก่ รถจักรยานยนต์ ร้อยละ81.82รองลงมา รถยนต์กระบะ (รถปิคอัพ) ร้อยละ8.00ส่วนใหญ่อุบัติเหตุเกิดในเส้นทางตรง ร้อยละ61.78ถนนทางหลวงแผ่นดิน ร้อยละ36.92รองลงมาถนนในอบต./หมู่บ้าน ร้อยละ36.49ช่วงเวลาที่เกิดอุบัติเหตุสูงสุด ได้แก่ ช่วงเวลา16.01-20.00ร้อยละ29.24โดยผู้บาดเจ็บและผู้เสียชีวิตอยู่ในกลุ่มวัยแรงงาน ร้อยละ52.22ทั้งนี้ ได้มีการเรียกตรวจยานพาหนะรวม4,419,430คัน มีผู้ถูกดําเนินคดี รวม727,438ราย สําหรับข้อมูลปริมาณรถของศูนย์ปฏิบัติการคมนาคม พบว่า ในช่วงระหว่างวันที่29ธันวาคม2559 – 4มกราคม2560มีปริมาณรถบนท้องถนนทั้งขาเข้าและขาออกกรุงเทพฯ จํานวน11,053,835คัน เมื่อเทียบกับช่วงปกติ มีปริมาณรถ8,765,808คัน เพิ่มขึ้น จํานวน2,288,027คัน คิดเป็นร้อยละ26.10จึงเพิ่มความเสี่ยงต่อการเกิดอุบัติเหตุ ทําให้มีผู้บาดเจ็บและเสียชีวิตเพิ่มสูงขึ้นได้
รัฐมนตรีช่วยว่าการกระทรวงมหาดไทยกล่าวเพิ่มเติมว่า สําหรับภาพรวมสถิติในช่วงเทศกาลปีใหม่2560นี้มีจํานวนการเกิดอุบัติเหตุ ผู้เสียชีวิต และผู้ได้รับบาดเจ็บที่เพิ่มสูงขึ้นจากปีใหม่ที่ผ่านมา โดยส่วนใหญ่เกิดจากการเมาสุราแล้วขับ และการขับรถเร็วเกินกว่ากฎหมายกําหนด รวมถึงผู้ใช้รถจักรยานยนต์เป็นกลุ่มที่มีอัตราการเสียชีวิตสูงถึงร้อยละ69.15และสิ่งเหล่านี้เกิดขึ้นจากการขาดจิตสํานึกความรับผิดชอบ และความประมาทในการใช้รถใช้ถนน ซึ่งแม้ว่าการดําเนินการป้องกันและลดอุบัติเหตุทางถนนในช่วงเทศกาลปีใหม่จะสิ้นสุดลงแล้ว แต่รัฐบาลมีความมุ่งมั่นที่จะลดความสูญเสียจากอุบัติเหตุทางถนน โดยมุ่งเน้นแก้ปัญหาและลดความเสี่ยงที่ก่อให้เกิดอุบัติเหตุให้ครอบคลุมในทุกมิติทั้งด้านคน ถนน ยานพาหนะ และสภาพแวดล้อม มีการยกระดับการสัญจรและยานพาหนะที่ปลอดภัย พร้อมทั้งสร้างจิตสํานึกและวินัยจราจรในกลุ่มผู้ใช้รถใช้ถนน เพื่อให้เกิดวัฒนธรรมความปลอดภัยทางถนนอย่างยั่งยืน นอกจากนี้ยังรวมถึงการบริหารจัดการหลังเกิดอุบัติเหตุอย่างมีประสิทธิภาพ และการให้ความสําคัญกับการปรับปรุงและแก้ไขกฎหมายที่เกี่ยวข้องกับความปลอดภัยทางถนน โดยเฉพาะการป้องกันและลดอุบัติเหตุทางถนนจากการขับรถเร็ว เมาแล้วขับ และอุบัติเหตุจากรถโดยสารสาธารณะ การกําหนดหลักเกณฑ์การออกใบอนุญาตขับขี่ให้เป็นไปตามมาตรฐานสากล และการส่งเสริมการคาดเข็มขัดนิรภัยในผู้โดยสารทุกที่นั่ง เพื่อให้มีผลบังคับใช้ได้ทันในช่วงเทศกาลสงกรานต์2560นี้ พร้อมเพิ่มความเข้มข้นในการบังคับใช้กฎหมายอย่างจริงจังและต่อเนื่อง รวมทั้งการให้จังหวัดสรุปผลการดําเนินงานในช่วงเทศกาลปีใหม่ และถอดเป็นบทเรียน วิเคราะห์สาเหตุและปัจจัยเสี่ยง รวมถึงสภาพปัญหาที่เป็นอุปสรรคต่อการขับเคลื่อนภารกิจการสร้างความปลอดภัยทางถนนในระดับพื้นที่ ตลอดจนใช้มาตรการด้านสังคมและชุมชนในการร่วมกันสร้างจิตสํานึกที่ดีในการสร้างความปลอดภัยทางถนนให้เกิดขึ้น
ท้ายนี้รัฐมนตรีช่วยว่าการกระทรวงมหาดไทยได้กล่าวขอบคุณทุกภาคส่วนที่ร่วมขับเคลื่อนการดําเนินการป้องกันและลดอุบัติเหตุทางถนนช่วงเทศกาลปีใหม่2560ทั้งเจ้าหน้าที่ที่ปฏิบัติงานประจําศูนย์ฯ ส่วนกลาง ระดับพื้นที่ ประจําจุดตรวจ ด่านตรวจ จุดบริการ ซึ่งมีการบูรณาการทํางานร่วมกันทั้งฝ่ายพลเรือน ตํารวจ ทหาร ภาคีเครือข่ายภาครัฐ ภาคเอกชน สื่อมวลชน และอาสาสมัคร รวมถึงประชาชนที่ได้ให้ความร่วมมือ เสียสละ ทุ่มเท กําลังกาย กําลังใจร่วมปฏิบัติงานเพื่อร่วมกันสร้างความสุข และดูแลความปลอดภัย เพื่อให้คนไทยปลอดภัยจากอุบัติเหตุตลอดช่วงเทศกาลปีใหม่ที่ผ่านมา ทั้งนี้ สําหรับมาตรการยึดรถช่วงในเทศกาล ซึ่งถือเป็นมาตรการเข้มข้นที่ใช้บังคับกับผู้ใช้รถใช้ถนน ด้วยคนเหล่านี้อาจเป็นสาเหตุของการเกิดอุบัติเหตุบนท้องถนน สร้างความสูญเสียอย่างมากมายทั้งต่อชีวิตและทรัพย์สินได้ เราทุกคนจึงควรร่วมมือกันในการป้องกันและแก้ไขปัญหาอุบัติเหตุทางถนน เพื่อยกระดับการสร้างความปลอดภัยทางถนนของประเทศไทยให้มีมาตรฐานสากลและเป็นส่วนหนึ่งในการขับเคลื่อนนโยบาย“ประเทศไทยปลอดภัย (Safety Thailand)ของรัฐบาล
จากนั้นนายชยพล ธิติศักดิ์ รองปลัดกระทรวงมหาดไทยกล่าวเพิ่มเติมว่า ในการลดอุบัติเหตุทางถนนในระยะยาว กระทรวงมหาดไทยได้เน้นย้ําให้จังหวัดใช้กลไกของศูนย์อํานวยการความปลอดภัยทางถนนทั้งระดับจังหวัด อําเภอ และองค์กรปกครองส่วนท้องถิ่น เพื่อดําเนินการป้องกันและลดอุบัติเหตุทางถนนอย่างเข้มข้นและต่อเนื่อง โดยมุ่งลดปัจจัยเสี่ยงต่อการเกิดอุบัติเหตุทางถนนที่ครอบคลุมในทุกมิติ และมีการบูรณาการการทํางานร่วมกันในรูปแบบสานพลังกลไก“ประชารัฐ”เน้นการใช้มาตรการด้านสังคมและชุมชนในการสร้างความปลอดภัยทางถนนในระดับพื้นที่/ชุมชนเพื่อเสริมสร้างกลไกการลดอุบัติเหตุทางถนนให้เข้มแข็งและมีประสิทธิภาพมากยิ่งขึ้น พร้อมทั้งให้จังหวัดเร่งรณรงค์ประชาสัมพันธ์สร้างการรับรู้ และความตระหนัก เกิดจิตสํานึกด้านความปลอดภัยทางถนนเชิงรุกที่ครอบคลุมทุกช่องทางสื่อ เพื่อร่วมกันสร้างวัฒนธรรมความปลอดภัยทางถนนอย่างยั่งยืนต่อไป.
ครั้งที่3/2560